Copyright: Pázmány Péter Elektronikus Könyvtár


Címoldal
	A magyar piarista rendfônök 43/1936. sz. engedélyével. Nihil Obstat. Dr. Michaël Török censorum praeses. Nr. 123/1936. Imprimatur Strigonii, die 11. Januarii 1936. Dr. Julius Machovich vicarius generalis. Tartalomjegyzék


Ôsmagyar keresztneveket keresztény szellemben

Írta: Meskó Lajos

piarista

Második, bôvített kiadás

Budapest, 1936.

A magyar piarista rendfônök 43/1936. sz. engedélyével.

Nihil Obstat.

Dr. Michaël Török censorum praeses.

Nr. 123/1936.

Imprimatur

Strigonii, die 11. Januarii 1936.

Dr. Julius Machovich

vicarius generalis.


Tatalomjegyzék

A könyv elektronikus változata

Bevezetés

Az ôsmagyar nevek

Befejezés


A könyv elektronikus változata

Ez a program az azonos címû könyv második, bôvített kiadásának elektronikus változata. A könyv 1936-ban jelent meg a Nemzet Szava hetilap kiadásában. Az elektronikus változat a szerzô engedélyével készült. A könyvet lelkipásztori célokra a Pázmány Péter Elektronikus Könyvtár szabályai szerint lehet használni. Minden más jog a szerzôé.

Az elektronikus változat tartalmazza a szerzô javításait, amelyeket ehhez a kiadáshoz készített 2005-ben.


Bevezetés

Újra meg újra rádöbbenhetünk arra a keserû igazságra, hogy egész életünkben nincs semmi magyar vonás. Nemzeti viseletünket elvesztegettük az angol, francia kedvéért, házi életünk legalább is városainkban tisztára német, beszédünk lassankint valami keveréke lesz a régi magyarnak s a nemzetközi zsargonnak, dalaink, szokásaink, ízlésünk mind idegen behozatal. S legszomorúbb, ha valahol mégis némi foltja megmaradt igazi magyarságunknak: egy népi viselet, egy régi szokás, dal, azt olyan vásári érdeklôdéssel vesszük körül, annyira távolálló exotikummá bámuljuk, ferdítjük, mintha közép-afrikai fétis-szobrokra leltünk volna s nem mindennapi életünk szükséges elemeire. Olykor Ady Endre ,,Ond vezér unokájának'' sorai jutnak eszünkbe: ,,Tôle jövök és idegen az én ôsöm, fajtám, királyom.''

Ebben a nagy tarka Európában kívül-körül minden népnek vannak sajátságos magatulajdona nemzeti keresztnevei, csak a mi ajkunkról némult le az ôsi magyar név. A francia Honoré-k, Claude-ok, Louis-ok, Armandok, az angol Arthurok, Edwardok, Alfrédok, a német Heinrichek, Dietrichek, az olasz Cesarék, Achillék, a szláv Bohuslavok, Dragomirok, Svetozárok sorába nem tudjuk odaállítani nemzeti neveinket. Jó, ne legyünk igazságtalanok, hiszen ahogy jelleges francia névvé lett a germán gyökerû Louis, ahogy jó magyar szó a szláv eredetû asztal, ablak: úgy magyar névvé vált a Péter, a Gábor, a Tamás is (már ahol az Adolfok, Ottmárok ki nem szorítják); azonban ezek mellett és nem helyett hiába keressük ôsi neveink sorát, legföljebb mutatóba látunk néhányat.

Mi ennek az oka? Ne gondoljuk, hogy a katolikus Egyháznak tilalma s azon óhaja, hogy szentek nevét viselje a megkeresztelt. Ez nem volt, s mint látni fogjuk, nem lesz akadály a jövôben sem. Ha a kereszténység irtotta volna ki ôket, hogyan érthetni, hogy Szent László korával végleg eltûnvén a pogányok, ezek a nevek még évszázadokig virágzanak? Hogy a szenteket termelô Árpád-kor vallásos tüze nem árt nekik, fonnyadásuk szinte a XV. századig (1400) késik? Hogy ôsmagyar neveink püspöki székek magasságáig emelkedhettek? Mohinál két érsek hal hôsi halált, egyike ôsmagyar nevû: Ugron Csák nembôl, Kalocsa érseke; Bulcsu csanádi püspök, Vérbulcsu nemzetségbôl szintén a tatárok ellen tûnik ki. A gyôri Ugron püspök (1188--1203) és a pécsi Kalán (1183--1218, Attila életrajzírója s a pécsi bazilika átépítôje), az egri Koppán (1198--1216), a kalocsai Búzád érsek (1255--56, a bán fia) és Csanád prímás (+1349), -- hogy a többit mellôzzük, -- aligha irtották az ôsök névhagyatékát. Mikor a szentek nevére vonatkozó szabályt szorgalmazza az Egyház, hírük-hamvuk sincs már ôsi neveinknek.

Eltüntette ôket részben egy természetes ok: a vezetéknevek keletkezése (1400 után), ui. sok ôsi név vezetéknévvé válva maradt fönn máig. De eltüntette a keleti vérhullám is, amely Mohinál önti el egész magyar mûveltségünket, romba dönti dómjainkat (az akkor épülô egri, napjaink ásatásai szerint, fölülmúlta volna a kölni székesegyház méreteit) s megfogyasztja a magyarság legôsibb rétegét. Az ereje-hagyta nemzet a nyugati mûveltség és népek beözönlésével fönntartja életét, de lassan rákölti múltja hagyományait. Az Anjou- és Zsigmond-kor divatra kapatja a külföldi szokást és végleg elenyészti ôsi neveinket. Nincs egyetlen nép Európában, amelynek a közös keresztény névkincs mellett ne lennének saját, részben megkeresztelt, de sokszor pogány személynevei is. Azaz egy van, a magyar. Neki alig 4--5 ôsmagyar nevét (Gyula, Árpád stb.) leszámítva nincsen emléke egy régibb életébôl.

* * *

,,De könnyû a germán és latin népeknek -- mondják. -- Az ô nemzeti neveiket szentek százai emelték oltárra keresztnévvé: Anzelm. Willibrord, Winfried, Bonaventura, Francesco stb. Nekünk meg hol nemzeti szentünk? István, Imre, Gellért (mert ô is az, még pedig vér révén), László, Erzsébet, Margit s vége is.'' (Szomorú, hogy így van, de nem különben szomorú, hogy még kevesünket sem tartjuk számon. Alább látjuk majd, hány megdicsôült vérünkrôl tudomást sem vesz a közönség.) ,,Az ország többségét kitevô katolikusság közt tehát az ôsmagyar neveknek nincs keletjük; nem szentek nevei, nem tûzik a szent hôsiesség példáit a megkeresztelt elé.''

Ezt a nehézséget könnyû megoldani.

Keressünk az ôsmagyar neveknek keresztény védôszenteket, vagyis egy-egy ôsi (eddig pogány) nevet helyezzük egy-egy szent vagy boldog pártfogásába, úgy amint ezt az Egyházi Lapok 1934. februári száma kifejti (Papok közlönye, szerk. Czapik Gyula, Bp., V., Honvéd u. 10.)

Nem uj, most kitalált eljárás ez. A katolikus népeknek (lengyel, cseh, tót, horvát) szintén kevés a nemzeti szentjük s keresztneveik nagy részét mégis ôsi szláv Szvetozárok, Jaroszlávok, Bohusok stb. teszik. Ôk ui. egvszerûen lefordíták a keresztény neveket, illetve helyesebben kikeresék ôsi neveik közül azokat, amelyeknek jelentése a keresztény névvel egyezett. Így lett Miroszlav annyi, mint Friedrich (szláv mir = béke, németül Friede), Dragutin = Károly (mert drag = latin carus, kedves), Bozsidar = Teodor (mindkettô jelentése: Istenadta)

Másik eljárásuk a hasonló hangzáson alapszik. A latin eredetû Emil nevet azonosíták nemzeti Milán nevükkel, úgyhogy Milánnak védôszentje Szent Emilius.

Azt se higgyük, hogy a horvátok, csehek maguk találták ki e névazonosító módokat. Megvannak ezek, mióta népek más népektôl nevet, szót, eltanultak.

I. Az Úr Simon Jónásfiát Kéfásnak, vagyis kôszálnak nevezi el, mi azonban az apostolfejedelmet görög-latinra lefordított nevén ismerjük: Petrusnak, Péternek. Mi különös van hát abban, ha a latinoktól meg átvéve a horvátok, Kamenko-ra váltják a Péter nevet (kamen kôszikla), vagy ha a magyarok ôsi Keve (annyi mint kô) nevük pártfogójának Pétert tisztelnék? Középkori keresztneveink közt gyakori a Húsvét, Farkas, Kakas név; ezek a latin Paschalis, Lupus, Gallus egyszerû lefordításai. Nemcsak a szláv és magyar, a német is megtette ezt, Theophilus görögül ,,istenszeretôt'' jelent, a német szótárak egynek veszik a Gottlieb névvel, amint a Gottlob is Theodosius stb.

II. A keresztnevek ,,lefordítása'', azaz jelentésszerinti azonosítása ôsi eljárás. De nem kevésbé régi és igazolható az, amit az Emil-Milán példában láttunk, hogy különbözô nyelvek hasonló hangzású neveit egynek veszik. Szintén a nyelv természetében rejlô okok alapján teszik ezt. Aki pl. nem tud németül s egy magyarhoz hasonló német szót hall, azt az ismerôs magyar szóhoz kapcsolja, vele veszi egynek; így lett a német meile-bôl mélyföld és mértföld, bernstein-bôl borostyánkô stb. (A Petrus us végét is azért hagyták el a Péterben, mert a magyar becézô us-t érezték benne.)

Így volt a nevekben is. Pl. a Bánffy családban már a középkor folyamán hagyományos a Dénes-Dionysius név, a család ôse ui. Tonuzaba s az utódok ezt a pogány nevet a keresztény Dionysius-Déneshez kapcsolták. Így azonosíták a török eredetû Ákos nevet Achatius-sal, az ôsi Gyulát Julius-sal. (A humanisták Gyulafehérvárat is Alba Juliára deákosítják.) A nyelvújítás csak folytatta a hagyományokat, mikor Eugenius (ejtsd magyarországi latinsággal Eugyeniusnak) megfelelôjének a Jenô törzsnevet tette meg s a Dugonics leleménye Etelkát Sz. Adelheid nevével azonosítá.

A nyelvújítás kezdte nevek hamar népszerûsödnek. Tolnai Vilmos kutatásai megállapították, hogy az elsô Etelkára a Dugonics regényét követô évben (1789) keresztelték Almási Ignác leányát; az elsô Árpád az Árpád-koriak óta) a nagy történész Horvát István fia, Szendrey Júlia második ura volt, az elsô Zoltán meg Petôfi Sándor fia (Napkelet I. 399. Amint mindebbôl kitetszik, a nyelvészet számon tartja a keresztnevek terjedését, elsô viselôit. Hogy a jövô nyelvészeket megkíméljük a fáradságos nyomozástól, kérjük a közönséget, az elôször használt nevek fölvételét -- a keresztelés helyét, idejét, a keresztelô és keresztelt nevét -- írja meg akár a szerzônek, akár e kérdés szakértôjének, Tolnai Vilmos pécsi egyetemi tanárnak.)

Ilyen névmegfelelésekkel találták meg a magyar tanítórendek is a kereszténységnek és magyarságnak nevekbeli egyezségét. Újabban, mint Schwartz Elemér ciszterci egyetemi tanár írja (Magyar Nyelv c. folyóirat 26. évf. 183--5.) szerzetesnévül a bencések és ciszterciek az Aladár, Árpád stb. nevet veszik föl olyképp, hogy a bencéseknél Aladár Alfredus, Árpád Arpotes, Csaba Sabbas, Elemér Ladimirus, viszont a cisztercieknél Aladár Wladimirus, Elemér Eleutherius. Ô is nyomatékozza, hogy szükség lenne a megfeleléseket rendezni, egységesen.

* * *

Mindezek gyakorlati megvalósítás módját mutassa néhány példa.

Ajtony a török altun = arany szóból származó nevünk. (Bizonyítja Melich MNy: 9. évf. 352--6): azért vegyük az Aurélius (aurum = arany) megfelelôjének; nem azt értve ezen, hogy Ajtony = Aurél, hanem hogy Sz. Aurélius két névnek védôszentje: egyfelôl az Aurélnak, másfelôl az ôsmagyar Ajtony névnek is. Keresztlevélbe így iktathatni: ,,Ajtony (Aurél).''

Szëpës és a nôi Szëpe (lásd Melich MNy 25. évf. 39.: a ,,szép'' szóból eredô ôsmagyar név) jelentésben is, alakban is mása neki Sz. Speciózus római szerzetes neve (márc. 15.; speciosus = szép.)

Szovárd v. Zovárd egy ôsmagyar vezér neve, viszont hangzás alapján kapja védôszentül Xavéri Sz. Ferencet (dec. 3.)

Az alább fölsorolandó névsor tehát ez elvek alapján készült. Különös gonddal azonban arra, hogy ahol lehetett, magyar szentet, boldogot válasszunk ôsi neveink pártfogójául. Ha látjuk, hogy más nemzeteknél a szentek vezetéknevére is keresztelnek (Xavér, Gonzaga, Vianney stb.): mért ne lehetne ôsi Csák nevünk védôszentje Boldog Csák nembeli Mór domonkosrendi, vagy a Bátor névé Boldog Báthory László pálos? Ha látjuk a cseheknél, hogy Szent Adalbert püspököt korábbi cseh nevén tisztelik (Vojtiech): nem lehetne-e Szent István királyunk az István név mellett a Vajk névnek is pártfogója? Az olasz Annunziata Gyümölcsoltó Boldogasszonyról (annuntiatio) kapta nevét, a mexikói nôi Guadelupe név meg éppen híres nemzeti kegyhelyükrôl, s védôszentje a guadelupei Szûz. Mért ne lehetne hát ôsi férfinevünknek a Gyûd-nek védôszentje a gyûdi Szûz Mária, egy másiknak, a Sallód-nak, Sarlód-nak meg Sarlós Boldogasszony (júl. 2.)? S vallanák egyszersmind férfineveink is az Istenanya oltalmát.

Az alanti jegyzékben még több magyar szentet, boldogot találunk, elôbb azonban néhány gyakorlati megjegyzést!

1. -- Világért se higgyük, hogy már most Szent Speciózus magyar neve Szepes, hogy az Aurélt eztán Ajtonynak fordítjuk, hogy a Petrus név magyarul ezentúl Kevének hangzik. Nem! Sz. Petrus neve Péternek magyarosult meg, ez a fordítása és nem Keve. Keve Pétertôl független, külön név, amelynek a jelen kis írás Sz. Petrusban (szerémi vértanú) keresett védôszentet. Keve ôsmagyar, Péter teljesen megmagyarosult jövevény, -- egymáshoz annyi a közük, hogy közös lesz a védôszentjük. De hisz' eddig is Sz. Andreas apostol nem vette-e pártfogásába egyarányos szeretettel az Andrásokat is, az Endréket is? Mária, Immakuláta, Annunciáta, Dolores nem egyképpen a Boldogságost tekintik-e pártfogóul? Ezek a megkeresztelendô szegény pogány magyarok nem tolakvók, senki helyét nem akarják bitorolni, de függetlenségüket sem hagyják: nem magyar fordításai ôk egy idegen névnek, hanem ôsmagyarok, akik azonban az égiek oltalmára szorulnak. Tehát végelemzésben más szentet is pártfogóul választhatnánk egy-egy ôsmagyar névhez, de ha a hasonló hangzást, vagy jelentést keressük a védszent nevében, akkor -- mint láttuk -- leginkább a hagyomány és az észszerû meggondolások útját járjuk.

2. -- Tudnunk kell, hogy a magyar nem tett különbséget férfi s nôi név közt, de okleveleinkben alig is maradt föl nôi név. Azért egypárat nôi névül újítsunk föl s amint eleddig tettük, képezhetünk a férfiból nônevet (pl. György mellé Györgyike: ilyenekre hivatkozva ajánlta a Szent Imre jubileumkor Melich János nyelvész egyetemi tanárunk az Imre név nôi másául az Imrôkét, l. MNy 26. évf. 306.; 1930.) Hetény nôi alakja lenne Heténke, Szovárdé Szovárka (a -d kicsinyítô képzôt -ka-ra cserélve), Budáé Budácska, Kevéé Kevike stb. A jegyzékbe néhány ilyet zárójelben fölvettünk.

3. -- Csak ezek a zárójelbeli nevek a szerzô mûvei, Gyöngyvér Arany Jánosé, a többi név egytôl-egyig árpádkori oklevelek lapjain ôrzôdött meg. Viselték honfoglaló ôsök, mint Lél, Kölpény, Ögyek, Örös, Bulcsú, Üllô, Kadocsa, -- honépítô magyarok, mint Csanád vezér, Ernye és Búzád bán, Ugron érsek, Katapán püspök. Némelyérôl nyelvészeti-történeti kutatás kideríté, hogy az ôsi hún kapcsolatot valóvoltának bizonyítékai, mint az Ernye és Üllô név (Irnik, Ellek). Árpádházi királyok, vezérek és hercegek emléke ébred e nevekkel: Takson-, Décséé és Abáé. Hatalmas nemzetségeink szólalnak meg a Csák genus, Szabolcs vezér sarja és az Örkény-ivadéka Tomaj nem; a Hont-Pázmány, melynek fia Szalók, Bökény, Zovárd úr (a mai Zovárdffyak ôse). Megjelenik a Tököl nemzetség Ötemér-Itemérje, a Miskóc genus Bors ispánja, Csabája, az Örsúr nemzetség Buzádja, a Zách-ok Torda, Tardos és Barakonyja. A Bodony név a Zovárd, Aba és Tököl nembôl maradt föl; a Kölcse a Szente-Mágocs, Aba és Gug nembôl s i. t. Hangzottak e nevek a királyi udvarban, az Esterházyak (Makód, Becse, Both) és a tihanyvidéki szántóvetôk ôsei közt, akiknek pl. az 1211-i oklevélben ezrekre menô nevét olvassuk.

A nevek mellé tett utalás egyébiránt jelzi, hol nézhetni utánuk.


Az ôsmagyar nevek

Jeleink

EtSz	jelenti tehát a Magyar Etimológiai .Szótárt (Szerk. Gombócz Z. és Melich J.)
G	Gombocz Z.: Árpádkori török személyneveink MNy 10. és 11. évf.
HazO	Hazai Okmánytár
MNy	Magyar Nyelv folyóirat évfolyamai
NGy	Németh Gyula: A honfoglaló magyarság kialakulása c. könyve
P	Pais Dezsô: Régi személyneveink jelentéstana MNy 17. és 18. évf.
PAn	Pais Dezsô: Magyar Anonymus
PRT	Erdélyi L.: A Pannonhalmi Rend Története
VR	Váradi Regestrom, tatárjárás elôtti ítélkezési jegyzôkönyv
W	Wenzel: Árpádkori Okmánytár
tr	= törökül
n	= nôi név
óm	ómagyar
szl	szláv

A szentekre vonatkozólag:

A pannoniai és magyar szenteket Zalka: Szentek életében és a Katolikus Lexikonban (KatL; Sch = Schütz: Sz. É.; UjMSion = Új Magyar Sion egyházirodalmi folyóirat), a többit a Martyrologium Romanumban is megtalálni.

Az ôsmagyar nevek

-- A --
ABA	tr apa G, EtSz -- Paternus (nov. 12.)
ABÁD	ua. -- Paternus (nov. 12.)
ABONY	ua. -- Paterniánus (júl. 12.)
ACSÁD	EtSz -- Akát szerémi vértanú (jan. 2.) l. Zalka
ADOMÁS	P, G -- Deusdedit (=Istenadta; aug. 10., nov. 8.)
AJÁNDOK	P -- Donátus szerémi vértanú (ápr. 9.; ,,ajándékozott'')
AJTONY (n Ajtonka)	tr arany EtSz, G -- Aurélius (aurum = arany; júl. 27.)
ÁKOS	tr fehér sólyom -- Achácius pannon vértanú (jan. 2.)
ALAP	tr hôs EtSz -- Alipius (aug 15.)
ALPÁR	tr hôsférfi EtSz -- Alexandrus pannon vért. katona (=,,férfivédô''; márc. 27.)
AMBOD	VR 323 -- Boldog Umberto magyar dömés (Sch. I. 107.; Emléke dec. 23.; UjMSion 1885:827)
APOR (n Aporka)	W 12:569 -- Aprószentek (dec. 28.)
n ARACSA	óm ara, EtSz -- Desponsatio, Boldogasszony Eljegyzése (jan. 23.)
ARAD	EtSz -- Bold. Assz. Eljegyzése (jan. 23.)
ATA	óm atya, EtSz -- Ottokár (júl. 2.)
ATÁD	EtSz -- Athenodorus (nov. 11.)
ATÁNY (n Atánka)	EtSz -- Antigonus szerémi vértanú (febr. 23.)
-- B --
BÁCS	tr úr (-cs kicsinyítôvel) G, -- Boldog Dominici János raguzai érsek, dömés (KatL; jún. 10.; dominus = úr)
n BAJCSA	tr úr G -- Bazilla pannoniai szent (aug. 29.)
BAKONY	MNy 23:565 -- Pachomius (máj. 9.)
BALLOS	EtSz -- Pollio cibalei vértanú (ápr. 28.)
BÁND	óm bán, EtSz -- Panténus (júl. 7.) vagy Boldog Bánfi Lukács érsek (Zalka)
BÁNK	EtSz -- Szkalkai Szent Benedek remete (máj. 1.)
BARAKONY	MNy 25:307 -- Berchmans Szent János (aug. 13.)
BARÓT (n Barótka)	MNy 24:580 -- Pirrotti Szent Pompilius (júl. 16.; 1934-ben szentté avatott piarista)
BARS	P -- Barthusius szerémi vértanú (júl. 28., UjMSion 1879:779)
BÁTOR (n Bátorka)	EtSz. -- Boldog Báthory László pálos (febr. 27.)
BECSE	W 6:372, 11:38 -- Honórius (ápr. 24., szept. 30; honor = becsület)
BECSEND	W 7:228 -- Honorátus (jan. 16., febr. 8.)
BÉKÉS (n Békéske)	PRT 1:290. -- Pacifikus (szept. 24.)
BÉLD	EtSz -- Béda (máj. 27.) vagy Boldog Temesvári Pelbárt (máj. 27.; UjMSion 1879:931)
BÉNYE (n Bényecske)	P -- Benignus (jún. 28., ápr. 3.)
BERÉNY (n Berénke)	tr adakozó, W 2:261 -- Brunó (oct. 6., 15.)
BEZEG	Etsz -- Besszárion (jún. 17.)
n BÍBORKA	P -- Rufina pannon vértanú (ápr. 6. rufus = piros)
BIZONYD	P -- Fidencius (szept. 27. fidens = bízó)
BODONY (n Bodonka)	W 9:364 -- Bononius (aug. 30.)
BODOR (n Bodorka)	EtSz -- Krispus (okt. 4.; crispus=göndör)
BODROG	MNy 10:197: a Bodorból -- Krispinus (nov. 19.)
BOGÁRD (n Bogárka)	P -- Burchard bencés püspök (okt. 14.)
BOJTA	EtSz -- Bonaventura (júl. 14.)
BORSA, BORSOD	P EtSz -- Piperion vt. (márc. 11.; piper=bors)
BOTOND	P -- Stock Szent Simon (máj. 16.)
BÔD	P, EtSz -- Abundius vértanú (dec. 10.; ápr. 14.), vagy Bôd püspök Sz. Gellért vértanútársa (szept. 24.; UjMSion 1882:587)
BÔSS	P, EtSz -- ua.
BÖKÉNY	VR 145, 383 -- Becket Sz. Tamás (dec. 29.)
BÖLCS	EtSz -- Prudencius (ápr. 28.; prudens=bölcs)
BUDA (n Budácska)	MNy 22:5. -- Pudens (máj. 19.)
BULCSÚ	EtSz bocsátó -- Szolutor (nov. 13, 20.; solutor=bocsátó, oldó)
BUZÁD (n Buzádka)	EtSz -- Boldog Bánfi Buzád vértanú dömés (+1242, emléke dec. 8.; L. UjMSion 1885:820)
-- C --
CEGE	szëg EtSz -- Akucius (szept. 19.; acus=tû)
CEGÖ (n Cëgöke)	EtSz -- ua.
-- CS --
CSABA	Szabbás (dec. 5.)
CSÁK	EtSz -- Boldog Csák Mór (márc. 20.)
CSAMA	P -- Szamonas (nov. 15.)
CSANÁD (n Csanádka)	EtSz -- Szenátor (máj. 28.), vagy Boldog Csanádi Albert pálos (Euchar. Értes. 1934.)
n CSANTA	P -- Chantal Szent Franciska (aug. 21.)
CSÁNY	EtSz -- Szancius (jún. 5.)
CSÁT	EtSz -- Szatur szerémi vértanú (ápr. 6.)
CSATÓ, CSATÁD (n Csatóka)	EtSz -- Sostratus szerémi vértanú (júl. 8.)
CSEBE	VR 113 -- Boldog Sebestyén elsô esztergomi érsek (Zalka, KatL. III. 484.; Emléke dec. 3.; l. UjMSion 1885:830)
CSEGE, CSEGÔ (n Csegöke)	EtSz -- Szekundinus pannon vértanú (júl. 15.)
CSEKEND	W 2:102 -- Szekundus szerémi vértanú (ápr. 6.)
CSEKEZ	VR 59, W 9:487 -- Stachisz püspök (okt. 31.)
CSELE	EtSz -- Celzus vértanú (júl. 28.)
CSELLÔ	EtSz -- Cecilius (jún. 3.)
CSENGER (n Csengerke)	EtSz -- Engelbert (nov. 7.)
CSOBÁD	EtSz -- Szabbás (dec. 5.)
CSOBÁN	pásztor; EtSz -- Isteni Pásztor Anyja (szept. 3.)
n CSOBÁNKA	EtSz -- ua.
CSOMON	MNy 23:571 -- Sirmion szerémi vértanú (ápr. 9.)
CSONGOR	tr sólyomféle, EtSz -- Sztratonikus pannon vértanú (jan. 13.)
-- D --
DÉCSE, GYÉCSE	EtSz tr fôúr, elôkelô -- Cézárius (aug. 27.) (Tulajdonképpen a ,,Géza'' név a Gyécsének helytelen olvasása ,,Geysa'' írásból)
n DÉVA, GYÉVA	EtSz, MNy 24:161 -- ua.
DEVECSER	W 7:159, 4:203 -- Demeter szerémi vértanú (ápr. 9.)
DOBOKA	domb szóból EtSz -- Montánus pannon vértanú (márc. 26.; ,,hegyi'')
DOBSA, DABAS (n Dabaska)	EtSz -- ua.
-- E --
ECSEG	EtSz, öccs szóból -- Adelphus (aug. 29.; = testvér)
ECSER (n Ecsërke)	EtSz ua. -- Boldog Asztrik elsô kalocsai érsek (Zalka, Rosty, KatL. III. 484.; Emléke nov. 12.; l. UjMSion 1884:767)
ELÔD (n Elôdke)	P -- Szent István elsô vértanú (dec. 26.)
n EMESE	óm anyácska, EtSz -- Emerenciána (jan. 23.)
n EMÔKE	EtSz -- Immakuláta (dec. 8.)
n ENÉH	óm ünô, EtSz -- Ennátha (nov. 13.)
ENYED, ENYESD (n Enyeske)	EtSz -- Anastázius szerémi vértanú (jan. 6., 8.)
n EPERJES	EtSz -- Eperenc szerémi vértanú (júl. 8.)
ÉRD (n Érdike)	P -- Artax szerémi vértanú (jan. 2.)
ERDÔD (n Erdôdke)	P -- Szilvánus (febr. 20.; ,,erdei'')
ERK, ERKED	EtSz -- Eraklius szerémi vértanú (júl. 8.)
ERNYE	EtSz -- Ireneus szerémi püspök (márc. 25.)
ERÔD	P -- Valérius, jan. 28., 29. (valere=erôsnek lenni)
n ERÔKE	P -- Valéria (ápr. 28.)
ESZÉNY	EtSz -- Heszisszó szerémi vértanú (jan. 2.)
ETE, ETÉD	P -- Ethelweld (aug. 1.)
ETES (n Eteske)	P -- Eutiches (ápr. 15.)
ETECSÉNY	MNy 31:246 -- Anicét (ápr. 17.)
-- F --
n FEJÉRCSE	P -- Tisztaságos Bold. Asszony: Puritas B. M. V. (okt. 16.)
FELED (n Feledke)	EtSz -- Filotheus (nov. 5.), vagy Fileas (nov. 26., philos=barát, fél)
FIACSA, FIAD	P -- Aprószentek (dec. 28.)
FINTA	óm fitos, P -- Fintánus (febr. 17.)
-- G --
n GALAMBOD	P -- Kolumba (szept. 17.)
n GILVÁD	P -- Godoléva (jul. 6. Sch)
-- GY --
GYALÁN (n Gyalánka)	Geján szerpap vértanú Dáciában (Erdély, ápr. 10.; UjMSion 1879:676)
GYÉCSE, n GYÉVA	l. Décse, Déva
n GYÖNGY	P -- Gyemma (máj. 13.; Zalka)
n GYÖNGYVÉR	(Aranytól) -- Gyenovéva (jan. 3.)
n GYÖNYÖRÔ	P -- Gyeneróza (júl. 17.)
GYÖRE	MNy 23, PRT 8:269 -- Csepellényi György vértanu pálos 1674-ben
GYÜD (n Gyüdike)	MNy 23 -- gyüdi Mária
-- H --
HAMARD	P Celerinus (febr. 3.; celer=gyors)
HARKÁNY és HARKA	P, ôsmagyar alvezéri tisztség -- Prezidius (szep. 6.; = ,,fônök'')
n HAVAD	P -- Havas Boldogasszony (aug. 5.)
n HETE  férfi HETÉNY (n Heténke)	P -- Boldogasszony Hétfájdalma (szept. 15.)
HÍVED	P -- Fidélis (ápr. 24.; fidelis=hû)
HOBA, HOBAJ	P -- Hubertus (nov. 3.)
HÓDOS	P -- Kastórius pannon vértanú (nov. 8.; castor=hód)
HÖSED (n Hösiké)	P -- Nikostrátus szerémi vértanú (nov. 8.; ,,gyôztes-csatás'')
HÚSVÉT (n Húsvétka)	PRT 317 -- Paszkális (máj. 17.)
-- I --
INÁNCS	tr hívô, G -- Innocentius szerémi vértanú (júl. 4.)
-- J --
JUTAS (n Jutaska)	tr ínyes, NGy -- Jukundus pannon vértanú (jan. 8.; ,,kellemes'')
-- K --
KÁDÁR	W 7:383, 9:61 -- Kastórius szerémi vértanú (nov. 8.)
KADOCSA	PAn -- Gaudencius arbei püspök (jún. 1.)
KÁL, KÁLD	MNy 25:121 -- Klaudius pannon vértanú (nov. 8.)
KÁLOZ, KÁLOZD	tr törzsnév, P -- Kalazanti Szent József (aug. 27.)
KAPLONY (n Kaplonka)	tr tigris G -- Tigrius (jan. 12.)
n KARALD, KARALT	tr fekete menyét, vö. Sarolta, MNy 20:110 -- Kordula (okt. 22.)
KARCSA	sólyomféle, G -- Krescencius (dec. 29.)
KARTAL (n Kartalka)	tr sas; G, P -- Akvila (júl. 8.; ,,sas'')
KASSA (n Kassácska)	MNy 22:5 -- Három Szent Kassai vértanú (szept. 7.)
KATAPÁN	óm tisztség, W 6:183 -- Kapisztrán Szent János (márc. 28.)
KEMÉND	P -- Geminiánus szerémi vértanú (ápr. 6.)
KENDE	P NGy; vezér -- Principius (szept. 25.; ,,fejedelem'')
KESELÔD	P G -- Kastulus (jan. 12.)
KEVE (n Këvike)	kô P -- Petrus szerémi vértanú (jan. 8.; ,,kôszál'')
KÉZD	MNy 31:268; VR 16: Kezed -- Szent Jobb ünnepe (máj. 30.)
KÖLCSE	W 10:106, PRT 1:597 -- Concessus szerémi vértanú (ápr. 9.)
KÖLESD	P -- Gelásius (nov. 21.)
KÖLPÉNY	PAn, NGy -- Kaluppánus (márc. 3.)
KÖKÉND	P; Konkordius (szept. 2., dec. 16.)
KÜCSID (n Kücsike)	P -- Kis Boldogasszony (szept. 8.)
-- L --
LATAMÁS	P -- Vizitáció: Sarlós Boldogasszony (júl. 2.; visitat=látogat)
LEGÉND	P -- Leonides (ápr. 22.)
LÉL	PAn, NGy; lélek, lehelet -- Szentlélek ünnepe: pünkösd
n LELLE	MNy 14:227 -- a Lél nôi mása
LENTE	MNy 13:237 -- Leander (febr. 27.)
LEVÉD	óm létezô, P -- Libius szerémi vértanú (febr. 23.)
LÖVÖLD	MNy 23:54 (=lövôke) -- Bianor (júl. 10.; ,,nyilasférfi'')
-- M --
MADACS	óm madár, MNy 17:120 -- Boldog Eskandélyi Mátyás hittérítô vértanú, szül. Budán (KatL okt. 8.; jún. 17.; UjMSion 1879:850)
MADOCSA	uo. -- ua.
MÁGOCS	óm mag, HazO 6:375 -- Maximius pannon vértanú (júl. 15.)
MAGOD	P -- Frumencius (okt. 27. ,,gabonás'')
MAGYARD (n Magyarka)	P -- Magyarok Nagyasszonya (okt. 8.)
MAKÓ	P -- Majkó szerémi vértanú (márc. 28.; UjMSion 1879:516)
MÁVOGY	óm ,,malevô'', P -- Machutus (nov. 15.)
MEDE	P -- Medárd (jan. 8.)
MELEGD	MNy 20:11 -- Melkiádes (dec. 10.)
METÔ (n Metôke)	metszô P -- Gyümölcsoltó Boldogasszony (márc. 25.)
MUNKÁCS	P -- Szent József (márc. 19.)
-- N --
NAGYOD (n Nagyóka)	P -- Nagyboldogasszony (aug. 15.)
NEGYE	P -- ,,Négy koronázott'' szerémi vértanú (nov. 8.)
NEMÉLY (n Nemélke)	P -- Nemézius (júl. 18., dec 19.)
n NESTE	MNy 11:385 -- Anastázia szerémi vértanú (okt. 28.; Sch)
NOMVAGY	P -- Nimfánion (júl. 4.)
-- NY --
n NYÚSZ	nyuszt MNy 11:385 -- Musztiola (júl. 3.; mustela=menyét)
-- O --
ÓCSÁD	PAn -- Ozeás (júl. 4.)
ÓND	ó, kis, öreg; PAn -- Veturius (júl. 17.; vetus=öreg)
ÓZD	P -- Ozmund (dec. 4.)
-- Ö --
ÖCSÉNY (n Öcsénke)	EtSz (Ecsernél) -- Germánus (máj. 12.; ,,fivér'')
n ÖCSE	uo. -- Germána (jún. 15.; ,,nôvér'')
ÖGYEK	igy-ügy=szent szóból, PAn -- Mindszentek (nov. 1.)
ÖLYVED	P -- Akvilinus (jan. 29.; ,,sasszerû'')
ÖRKÉNY és ÖRKÖND	tr férfi MNy 22:6 -- Agrippinus pannon vértanú (júl. 15.)
ÔRÖS, ÖRS (n Öröske)	MNy 22:6 -- Ôrzôangyalok ünnepe (okt. 2.)
ÖSBÖ	MNy 24, PAn -- Boldog Özséb pálos alapító (jan. 20.) és Özséb szerémi vértanú (ápr. 28.)
n ÖSE	P -- Éva (dec. 24.)
ÖSED	P -- Ádám (dec. 24.)
ÖSÖNY (n Ösönke)	P: ôs -- Avitus (=ôsi; jan. 27.)
ÖTEMÉR, ITEMÉR	tr ütközet, G -- Ottmár (nov. 16.)
ÖTÉNY (n Öténke)	P -- Kvintiliánus (ápr. 13.; ,,ötös'')
-- P --
POZSON	MNy 15:49 -- Posszidius (máj. 16.)
-- S --
SALLÓD (n Sallóka)	P -- Sarlós Boldogasszony (júl. 2.)
SARKAD	Melich MNy 10:150 -- Szokrates (ápr. 19.)
SÓLYOM	P -- Solemnius (szept. 25.)
SOLTONY	MNy 28 -- Szuithunus (júl. 2.)
SOMOGY	P -- Kornélius (febr. 2., szept. 16.; cornus=som)
-- SZ --
SZABOLCS	PAn -- Szabbácius (szept. 19.), ill. Szabbácia szerémi vértanú (júl. 4.)
SZALÓK	PAn -- Szalézi Szent Ferenc (jan. 29.)
SZATMÁR	PAn, W 2:75 -- Szatur szerémi vértanú (ápr. 6.)
SZEMENY	P -- Szennen (júl. 30.)
SZEMERE	PAn -- Szenerót szerémi vértanú (febr. 23.)
n SZEMÖ	P -- Szimforóza (júl. 18.)
SZEPES	szép MNy 25:39 -- Speciózus (márc. 15.; ,,szép'')
n SZÉPE	uo. -- ua.
SZEREDA	HazO 5:3 -- Merkurius (nov. 25.; dies Mercurii=szerda)
SZÓD és SZOLNOK (n Szolnocska)	,,szó'' kicsinyítôkkel, MNy 21:326 -- Fakundus (nov. 27.; ,,ékesszóló'')
SZÓLÁT (n Szólátka)	W 7:407, VR -- Szalutáris (júl. 13.)
n SZOMOR	MNy 11:426 -- Hétfájdalmú Szûz (szept. 15.)
SZOVÁRD, ZOVÁRD (n Zovárka)	PAn, NGy -- Xavéri Szent Ferenc (dec. 3.)
SZÔD, SZÔNY	P: szôke -- Rutilus két pannon vértanú (jún. 4., febr. 23.; ,,aranysárga'')
SZÖLLÔS (n Szöllôske)	P -- Kármelhegyi Boldogasszony (júl. 16.; kármel=szôlôskert)
SZÖRÉNY	MNy 26:358 -- Szeverinus, Ausztria apostola (jan. 8.)
SZÔREG	uo. -- Szevér szerémi vértanú (febr. 21.; UjMSion 1879:345)
-- T --
TAKSON	tr jóllakott; MNy 23:274 -- Szatur szerémi vértanú (ápr. 6.; satur=jóllakott)
TALMÁCS (n Talmácska)	MNy 17:161 -- Mediatrix Omnium Gratiarum, Közbenjáró Szent Szûz ünnepe (máj. 31.)
TANÁCS	P -- Jótanács Anyja (ápr. 26.)
TARCAL (n Tarcalka)	PAn -- Tharázius (febr. 25.)
TARDOS (n Tardoska)	MNy 25:124 -- Theodardus (szept. 10.)
TARCSA	P -- Tharzicius (aug. 15.)
TAS	tr kô G, PAn -- Petrus szerémi vértanú (jan. 8.; ,,kôszál'') l. Keve
TEGE	G P -- Theogenes (jan. 26.)
n TEGZE	VR 4 -- Tekúza szûz (máj. 18.)
TELEGD	P -- Tigides (febr. 3.)
TENGERD, TENGORD (n Tengërke)	P -- Mária nevenapja (szept. 12.; ,,Tenger csillaga'', maria=tengerek)
TÉTÉNY (n Téténke)	tr hercegecske PAn, NGy -- Szent Imre (nov. 5.)
TEVEL	MNy 25:88 -- Theophilus (okt. 13.)
TIVÁN, TIVÁND (n Tivánka)	tr sólyomfaj, G -- Tiballus szerémi vértanú (ápr. 28.)
TOLD	MNy 25:124 -- Theodulus (jún. 18., szept. 12.)
TOMAJ (n Tomajka)	MNy 23:315, 369 -- Szombathelyi Boldog Tamás pálos, rendfô (Saly: Egyetemi temp. tört. 18. I.; Euchar. Értes. 1934. 4--6. sz.)
TORDA (n Tordácska)	MNy 25:124; PAn -- Theodorus (jan. 7., szept. 19., nov. 9.)
TORONTÁL	tr sólyomféle, G -- Terenciánus (szept. 1.)
TÖMÖRD	tr vas, G -- Ferrutius vértanú (okt. 28.; ferrum=vas)
TÖMÖRKÉNY	tr vas G -- Ferreolus vértanú (szept. 18.)
n TÖMÖRKE	ua -- Ferreola (szept. 18.)
TÖRKED	W 5:243 -- Torkvátus (máj. 15.)
TÖRTEL (n Törtelke)	tr ,,négy vidék(û)'', G -- Tertullinus (aug. 4.)
TURUL	G -- Akvila (júl. 8., máj. 20., jan. 23.; ,,sas'')
-- U --
UGOCSA	onogur tr--óm--szl, MNy 14:193 -- Szent Ugoccio Ricovero szervita alapító (máj. 3.)
UGOD	uo -- Ubald (máj. 16.)
URAJ	úr P -- Boldog Dominici János (jún. 10.; dominus=úr)
-- Ü --
ÜLLÖ, ÖLLÔ	tr fejedelem; P, NGy -- Krisztus király ünnepe (okt. utolsó vasárnap), vagy Három királyok, Vízkereszt (jan. 6.)
-- V --
VADAD	P -- Venancius (máj. 18.; ,,vadászó'')
VAGYOS	levô; P -- Vitális (ápr. 28.; ,,eleven'')
VAJK	MNy 24:150 -- Szent István király (aug. 20.)
VÁLTÓD (n Váltódka)	P -- Fogolyváltó Mária, Mercedes (szept. 24.)
VÁRÓD (n Váródka)	VR, MNy 18:34 -- Urváró Boldogasszony: Expectatio Partus (dec. 18.)
VASOD	P, HazO 5:3 -- Vasas Szent Péter (aug. 1.)
VÉCSE	HazO 5:4, W 7:431 -- Vécius vértanú (jún. 2.)
VÉNES	P -- Vianney Szent János (aug. 9.)
VÉRBULCSÚ	vérbocsátó; MNy 10:428 -- Szent Vér ünnepe (júl. 1.)
n VIRÁG	P -- Flóra, ill. Flórus szerémi vértanú (jan. 8.)
n VIRÁGOS	P -- Flóriána, ill. Floriánus szerémi vértanú (jan. 8.)
VERSÉNY	tr férfi; MNy 22:7 -- Arsénius (júl. 19; ,,férfias'')
-- Z --
ZONGOR (n Zongorka)	G -- Szinkrotas szerémi vértanú (febr. 23.)
ZOVÁRD (n Zovárka)	l. Szovárd
-- ZS --
ZSADÁNY	W 6:512, 7:90 -- Sidónius (aug. 23.)
ZSOMBOR, ZOMBOR (n Zsomborka)	PAn -- Szemproniánus szerémi vértanú (nov. 8.)

Jegyzet: Nem vettük fel már elterjedt ôsmagyar neveinket -- Aladár, Álmos, Aranka, Árpád, Béla, Elemér, Etele, Farkas, ,,Géza'', Gyula, Jenô, ,,Lehel'', Sarolta, ,,Töhötöm'', Zoltán, Zsolt --, mivel egy részének különféle azonosítása van, és rendezésüket a szerzetesrendsk (bencés-, ciszterciek) megegyezésétôl várhatjuk, négye pedig már közismert egyeztetéssel bír (Béla -- Adalbert, Gyula -- Julius, Jenô -- Eugenius, Sarolt -- Karolina v. Charlotte) Az Ákos, Alap, Csaba, Erdôd, Ernye, Neste (nem Neszte!) és Szörény névben csak elkönyveltem a régi, részben feledségbe tûnt egyeztetést (l. Zalka: Szentek Élete).

Külön felsoroljuk még azon rég megmagyarosodott neveinket, melyek feledésbe múlva, ma többnyire idegen formájukban járják, illetve egy és más ok javallja fölújításukat.

ANDOCS	az András régi változata. (Felújíthatnók, mint amelynek védôszentje az andocsi Szent Szûz)
n ANGYÉLA	Angela
n APALIN	Apollónia
ARDÁN	Jordánus
BERECK	Brikcius
n CICELLE	Cecília, Cécile
EHELLÖS	Aphilles
ENZSEL	Anselm
ÉZSIÁS, ÉZSAJÁS	Izaiás
GYARMÁN	Germánus
LESTÁR	Euszták
KERÉNY	Quirinus
KILLÉNY	Kilián
KÖRÖSPÉNY	Krispinus
LADOMÉR	Wladimir
OZSVÁT	Oszwald
PENTELE	Pantaleon
PÓSA	a Pál régi változata: fölújíthatnók, mint amelynek pártfogója magyarországi Boldog Pál dömés vértanú (febr. 10.)
RÉZMÁN	Erazmus
SÜKÖSD	Sixtus
SZEVERÉD, SZÖVÖRÉD	Siegfried
TIBOLD	Theobald
VÁSZOLY	,,Vazul'' (ez hibás olvasat)
ZSÓTÉR	Soter


Befejezés

Ôsi neveink keresztény szellemû felújításával

1) nemzeti ügyet szolgálnánk. Sok ôsi név helynévvé lett (az alapítók neve). A velükélés tehát külföld elôtt tanúskodik, hogy az illetô helyek magyar alapítások, de minmagunknak is figyelmeztet, hogy mindig rájuk gondoljunk. Akit Arad, Kassa, Pozsony, Torontál, Bács, Enyed stb. névre kereszteltek, élete fogytáig közel érzi majd magát e megszállt helyekhez.

2) A kereszténységet és magyarságot még szorosabban összefûzzük majd ôsmagyar-keresztény neveink útján, kivált a magyar szentek és boldogok tiszteletének növelésével. Bizonyára senki sem meri állítani, hogy eléggé ismerjük és felkaroltuk eddig ezt az ügyet! (Lásd Katolikus Szemle 1935. szeptember 1. Balanyi György cikkét.)

3) Ôseink örökségét mentjük meg, a magyar középkornak (a kereszténynek!) hagyományait folytatjuk. A magyar középkorét, amelyet hôsies lendületével, keresztény és magyar egyértelmûségével, pálosaival és pilishegyi zárdáival, -- alig néhány éve -- egy lobogó magyar géniusz ébresztgetett köztünk. Ô ,,vette fel és szôtte tovább a magyar katolikumnak ama szálait, amelyeket századokra megszakított egy súlyos magyar tragikum.'' (Schütz Prohászka temetésén) s amelybe ez a kis fonal is bele szeretne fûzôdni.

Az Árpádkorban általános ôsi neveink az Anjouk idején gyérülnek s a 15. században már csak föl-fölvillannak.

Egy idegen áradatokba fulladt, egy tatárjárás és hódoltság véres romjaiba süllyedt magyarság emléke kér itt szívbefogadást; az unokáktól-e, vagy ,,más faj állott a kihunyt helyére?'' (Köcsey)  -- egyremegy most. Az Egyház nem fogja útját szegni, hisz az oltár elôtt legyilkolt Búzád bánok, Mohinál halt Ugron püspökök, a Csanádok és Ecserek vére érte is folyt. S talán egy kissé értünk is, kik tôlünk szeretnôk magunkat származtatni, hamar feledô utódokért.


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (973) 338-4736
	Fax: (973) 338-5330
	e-mail: felso@comcast.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felso@comcast.net

3. elektronikus hálózat (World Wide Web):	http://www.communio.hu/ppek vagy
	http://www.piar.hu/pazmany
Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 9,16-17)